Source: https://www.slov-lex.sk/pravne-predpisy/SK/ZZ/2004/97/vyhlasene_znenie.html
Timestamp: 2019-12-09 21:34:36+00:00
Document Index: 3527870

Matched Legal Cases: ['§ 8', '§ 8', '§ 1', '§ 1', '§ 2', '§ 1', '§ 1', '§ 2', '§ 1', '§ 1', '§ 2', '§ 1', '§ 13', '§ 1', '§ 13', '§ 1', '§ 2', '§ 1', '§ 2', '§ 3', '§ 4', '§ 5', '§ 6', '§ 7', '§ 8']

97/2004 Z.z. - Opatrenie Ministerstva pôdohospodár... - SLOV-LEX
97/2004 Z.z./
Toto opatrenie sa vzťahuje na správcov majetku štátu (ďalej len „správca“), ktorými sú štátne rozpočtové organizácie a štátne príspevkové organizácie zriadené ministerstvom a štátne rozpočtové a štátne príspevkové organizácie, ku ktorým vykonáva ministerstvo funkciu zriaďovateľa podľa § 8a ods. 3 písm. a) zákona.
Povinnosť vykonať osobitné ponukové konanie podľa § 8 ods. 1 zákona sa na správcov uvedených v § 1 tohto opatrenia vzťahuje, ak sú predmetom prevodu:
prostriedky výpočtovej techniky (počítače, monitory, tlačiarne, skenery, servery, plottery), telefaxy, kopírovacie stroje,
účelové stroje s motorovým alebo elektromotorovým pohonom a účelové prívesné zariadenia k traktorom,
zavlažovacia technika a zavlažovací materiál,
poľnohospodárske, potravinárske a lesnícke technologické výrobné linky a zariadenia,
laboratórne prístroje a
zvieratá, ktorých cena určená znaleckým posudkom za jednotlivú vec je vyššia ako 50-tisíc Sk a za jednotlivé zviera je vyššia ako 30-tisíc Sk".
Na platnosť zmluvy o zámene správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia zmluvou o zámene správy majetku štátu dávajú hnuteľné veci štátu uvedené v § 2 tohto opatrenia iným správcom, ako sú uvedení v § 1 ods. 1 písm. a) zákona.
Na platnosť kúpnej zmluvy sa vyžaduje súhlas ministerstva, ak správcovia uvedení v § 1 tohto opatrenia prevádzajú vlastníctvo hnuteľných veci štátu uvedených v § 2 tohto opatrenia.
Nájom majetku štátu
Na platnosť nájomnej zmluvy, ktorou správcovia uvedení v § 1 tohto opatrenia prenechávajú do nájmu viac ako 30 % celej podlahovej plochy stavby alebo viac ako 30 % celej výmery pozemku na čas dlhší ako tri roky, sa vyžaduje súhlas ministerstva; neplatí to, ak ide o nájom nebytových priestorov na účely poskytovania zdravotnej starostlivosti a nájom nehnuteľnosti alebo jej časti na účely realizácie projektov energetickej efektívnosti.
Na platnosť nájomnej zmluvy, ktorou sa prenechávajú hnuteľné veci štátu do nájmu, sa vyžaduje súhlas ministerstva, ak správcovia uvedení v § 1 tohto opatrenia prenechávajú do nájmu hnuteľné veci štátu uvedené v § 2 tohto opatrenia iným subjektom, ako sú uvedení v § 1 ods. 1 písm. a) zákona na čas dlhší ako jeden rok alebo na neurčitý čas.
Výpožička majetku štátu
(k § 13 ods. 9 zákona)
Na platnosť zmluvy o výpožičke nehnuteľných vecí štátu uzavretej správcami v § 1 tohto opatrenia sa vyžaduje súhlas ministerstva, ak sa zmluva uzatvára s osobami uvedenými v § 13 ods. 7 písm. a) a f) zákona.
Na platnosť zmluvy o výpožičke, ktorou správcovia uvedení v § 1 tohto opatrenia prenechávajú do výpožičky hnuteľné veci štátu uvedené v § 2 tohto opatrenia iným subjektom, ako sú uvedení v § 1 ods. 1 písm. a) zákona, sa vyžaduje súhlas ministerstva.
Zrušuje sa opatrenie Ministerstva pôdohospodárstva Slovenskej republiky č. 298/2001 Z. z. o úprave dispozičných oprávnení správcov majetku štátu v zriaďovateľskej pôsobnosti Ministerstva pôdohospodárstva Slovenskej republiky pri nakladaní s majetkom štátu.
§ 2 Osobitné ponukové konanie pri prevode hnuteľných vecí štátu
§ 3 Prevod správy hnuteľných vecí štátu
§ 4 Zámena správy hnuteľných vecí štátu
§ 5 Prevod vlastníctva hnuteľných vecí štátu
§ 6 Výmena hnuteľných vecí štátu
§ 7 Nájom majetku štátu
§ 8 Výpožička majetku štátu
Číslo: 97/2004 Z. z.
Názov: Opatrenie Ministerstva pôdohospodárstva Slovenskej republiky o úprave dispozičných oprávnení správcov majetku štátu v zriaďovateľskej pôsobnosti Ministerstva pôdohospodárstva Slovenskej republiky pri nakladaní s majetkom štátu
Dátum schválenia: 04.11.2003
Dátum vyhlásenia: 26.02.2004
Nachádza sa v čiastke: 45/2004
2. 01.03.2004 - 14.10.2006